《贺雨拜表》
宋代·林之奇

群云雨事毕，振旅不复阵。
扫天无一尘，千里还绿润。
晨朝大明贺，沙路万蹄印。
朝元泛翠瓦，佳气去人近。
颇闻避斧扆，侑膳彻龙笋。
愿君爱物心，从此至尧舜。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。